Azərbaycan Respublikası Prezidentinin ştandartı.
**Azərbaycan Respublikası Prezidentinin ştandartı** (bayrağı) — Azərbaycan Respublikası Prezidentinin rəsmi simvolu.

Tarixi
------

Azərbaycan Respublikası Prezidentinin ştandartı Azərbaycan Respublikası Prezidenti İlham Əliyevin 2008-ci il 15 sentyabr tarixli 828 nömrəli fərmanı ilə təsdiq edilmişdir.

İstifadə
--------

Ştandartın etalonu (orijinalı) Azərbaycan Respublikası Prezidentinin Azərbaycan Respublikasının Prezident sarayında yerləşən xidməti otağında saxlanılır.

Ştandartın dublikatı Azərbaycan Respublikasının Prezident sarayının və Azərbaycan Respublikası Prezidentinin iqamətgahlarının üzərində, Azərbaycan Respublikasının Prezident sarayında və Azərbaycan Respublikası Prezidentinin iqamətgahlarında Azərbaycan Respublikası Prezidentinin iştirakı ilə rəsmi tədbirlərin keçirilməsi üçün nəzərdə tutulan salonlarda və otaqlarda, Azərbaycan Respublikası Prezidentinin digər iqamətgahlarda olduğu müddətdə həmin iqamətgahların üzərində, Azərbaycan Respublikası Prezidentinin iştirakı ilə keçirilən rəsmi tədbir və digər mərasimlər zamanı həmin tədbirin keçirildiyi binanın üzərində və ya həmin tədbirin keçirildiyi salonda (otaqda), Azərbaycan Respublikası Prezidentinin nəqliyyat vasitələri üzərində qaldırıla (asıla) və ya yerləşdirilə bilər.

Təsviri
-------

Ştandartın ikiüzlü qumaşı eni bərabər olan rəngli üç üfüqi zolaqdan ibarət kvadrat formasındadır. Azərbaycan Respublikasının Dövlət bayrağının rənglərinə uyğun olaraq, Azərbaycan Respublikası Prezidentinin ştandartının qumaşının yuxarı zolağı mavi rəngdə, orta zolağı qırmızı rəngdə, aşağı zolağı yaşıl rəngdədir. Ştandartın qumaşının hər iki üzündə qırmızı zolağın ortasında Azərbaycan Respublikasının Dövlət gerbi təsvir edilmişdir.

Qumaş qızılı saçaqlarla haşiyələnmişdir.

Ştandartın dirəyinin üzərinə Azərbaycan Respublikası Prezidentinin soyadı, adı, atasının adı və onun Azərbaycan Respublikasının Prezidenti seçildiyi müddəti əks etdirən tarixlər həkk olunmuş gümüş bənd bərkidilir.

Ştandartın dirəyi aypara ilə səkkizguşəli ulduz tipli metal başlıqla örtülür.

Ştandart müxtəlif ölçülərdə ola bilər.

Qalereya
--------

* Azərbaycan Prezidenti İlham Əliyev İkinci Qarabağ müharibəsi dövründə. Solunda Azərbaycan bayrağı, sağında Azərbaycan Prezidentinin ştandartıAzərbaycan Prezidenti İlham Əliyev İkinci Qarabağ müharibəsi dövründə. Solunda Azərbaycan bayrağı, sağında Azərbaycan Prezidentinin ştandartı
* Azərbaycan Respublikası Prezidentinin andiçmə mərasimi. Azərbaycan bayrağı (solda) və Prezident ştandartı (sağda).Azərbaycan Respublikası Prezidentinin andiçmə mərasimi. Azərbaycan bayrağı *(solda)* və Prezident ştandartı *(sağda)*.

Həmçinin bax
------------

* Azərbaycan Prezidenti
* Azərbaycan bayrağı

İstinadlar
----------

1. 1 2 3 4 5 6 7 8  "Azərbaycan Respublikası Prezidentinin ştandartı (bayrağı) haqqında". e-qanun.az. 20 Aprel 2018 tarixində arxivləşdirilib.
2. ↑  "President of Azerbaijan signs Decree on Presidential Standard of the Republic of Azerbaijan" (az.). 2018-04-19 tarixində orijinalından arxivləşdirilib. İstifadə tarixi: 2018-04-19.  (#invalid\_param\_val)
3. ↑  "Standard of the President of the Republic of Azerbaijan" (PDF). Administrative Department of the President of the Republic of Azerbaijan Presidential Library. 2014-07-25 tarixində orijinalından (PDF) arxivləşdirilib. İstifadə tarixi: 2018-04-19.  (#invalid\_param\_val)

Xarici keçidlər
---------------

* Azərbaycan prezidentinin ştandartı (bayrağı) haqqında ölkə prezidenti fərman imzalayıb

| ⛭Azərbaycan Prezidenti |
| --- |
| Azərbaycan Respublikasının Nazirlər Kabineti |  |
| Azərbaycan Respublikası Prezidentinin Təhlükəsizlik Xidməti |
| Agentliklər | Vətəndaşlara Xidmət və Sosial İnnovasiyalar üzrə Dövlət Agentliyi |
| Komissiyalar | Ali Atestasiya Komissiyası • Azərbaycan Respublikasının NATO ilə əməkdaşlığı üzrə komissiya • Dövlət Sirrinin Mühafizəsi üzrə İdarələrarası Komissiya •  Əfv Məsələləri Komissiyası •  Hüquqi İslahat Komissiyası • İslah-əmək Müəssisələrinin və İstintaq Təcridxanalarının İşinin Təkmilləşdirilməsi Sahəsində Kompleks Tədbirlərin Həyata Keçirilməsi üzrə •  Vətəndaşlıq Məsələləri Komissiyası • YUNESKO üzrə Azərbaycanın Milli Komissiyası |
| Şuralar | Heraldika Şurası |
| Elm və təhsil ocaqları | Dövlət İdarəçilik Akademiyası |
| Simvol | Azərbaycan Respublikası Prezidentinin ştandartı |